ai4bharat/Pralekha huggingface dataset:
ആരോഗ്യ, കുടുംബക്ഷേമ മന്ത്രാലയം
രാജ്യത്ത് കോവിഡ് ചികിത്സയിലുള്ളവരുടെ എണ്ണം തുടർച്ചയായി കുറയുന്നു
കോവിഡ് ബാധിതരുടെ ആകെ കണക്കു പരിശോധിക്കുമ്പോള് ചികിത്സയിലുള്ളവരുടെ നിരക്ക് രാജ്യത്ത് തുടര്ച്ചയായി
കുറയുകയാണ്. രോഗികളുടെ എണ്ണം 9 ലക്ഷത്തിനു താഴെയായ ശേഷം തുടര്ച്ചയായി നാലാം ദിവസവും രോഗികളുടെ എണ്ണം കുറഞ്ഞു.
ആകെ രോഗം സ്ഥിരീകരിച്ചവരില് 12.10 % മാത്രമാണ് നിലവില് ചികിത്സയിലുള്ളത്. ഇന്നത്തെ കണക്ക് അനുസരിച്ച് രാജ്യത്ത് രോഗബാധിതരുടെ എണ്ണം 8,61,853 ആണ്.
ആകെ രോഗമുക്തര് 61,49,535 പേരാണ്. രോഗമുക്തരും ചികിത്സയിലുള്ളവരും തമ്മിലുള്ള അന്തരം 52,87,682 ആയി.
കഴിഞ്ഞ 24 മണിക്കൂറിനിടെ രാജ്യത്ത് 71,559 പേര് സുഖം പ്രാപിച്ചു. പുതുതായി രോഗം സ്ഥിരീകരിച്ചവരുടെ എണ്ണം 66,732 ആണ്. ദേശീയതലത്തില് കോവിഡ് രോഗമുക്തി നിരക്ക് 86.36 ശതമാനമായി വര്ധിച്ചു.
പുതുതായി രോഗമുക്തരായവരില് 77 ശതമാനവും 10 സംസ്ഥാനങ്ങള്/കേന്ദ്ര ഭരണ പ്രദേശങ്ങളിലാണ്. മഹാരാഷ്ട്രയിലും കര്ണ്ണാടകത്തിലും 10,000 ത്തിലധികം പേര് രോഗമുക്തരായി.
കഴിഞ്ഞ 24 മണിക്കൂറിനിടെ പുതുതായി 66,732 പേര്ക്കാണ് രാജ്യത്ത് കോവിഡ് സ്ഥിരീകരിച്ചത്.
പുതിയ കേസുകളില് 81 ശതമാനവും 10 സംസ്ഥാനങ്ങൾ/കേന്ദ്രഭരണ പ്രദേശങ്ങളില് നിന്നാണ്. 10,000 ത്തിലധികം കേസുകളുള്ള മഹാരാഷ്ട്രയാണ് മുന്നില്. കര്ണാടകയിലും കേരളത്തിലും 9,000 ലധികം കേസുകളുണ്ട്.
കഴിഞ്ഞ 24 മണിക്കൂറിനുള്ളില് 816 മരണമാണ് രാജ്യത്ത് റിപ്പോര്ട്ട് ചെയ്തത്. ഇതില് 85 ശതമാനവും പത്ത് സംസ്ഥാനങ്ങൾ/കേന്ദ്രഭരണ പ്രദേശങ്ങളിലാണ്. മരണസംഖ്യയില് 37 ശതമാനവും മഹാരാഷ്ട്രയിലാണ് .(
പ്രധാനമന്ത്രിയുടെ ഓഫീസ്
ജെഷോരേശ്വരി കാളിശക്തിപീഠത്തിൽ പ്രധാനമന്ത്രി പൂജ നടത്തി
(പ്രധാനമന്ത്രി ശ്രീ നരേന്ദ്ര മോദി ബംഗ്ലാദേശ് സന്ദർശനത്തിന്റെ രണ്ടാം ദിവസം ആരംഭിച്ചത് കാളിദേവിയുടെ അനുഗ്രഹം വാങ്ങി. പുരാണ പാരമ്പര്യത്തിലെ 51 ശക്തിപീഠങ്ങളിലൊന്നായ സത്ഖിരയിലെ ജെഷോരേശ്വരി കാളിശക്തിപീത്തിൽ പ്രധാനമന്ത്രി പൂജ നടത്തി. കാളിദേവിയുടെ മേൽ സ്വർണ്ണം പൂശിയ വെള്ളി കൊണ്ട് നിർമ്മിച്ച കിരീടം പ്രധാനമന്ത്രി അണിയിച്ചു . ഈ കിരീടം ഒരു പ്രാദേശിക കരകൗശല വിദഗ്ദ്ധൻ മൂന്നാഴ്ചയോളമെടുത്ത് കൈ കൊണ്ടു നിർമ്മിച്ചതാണ്. സൗഹൃദഹസ്തം നീട്ടിക്കൊണ്ട് പ്രധാനമന്ത്രി ക്ഷേത്രത്തോട് ചേർന്നുള്ള കമ്മ്യൂണിറ്റി ഹാളും സൈക്ലോൺ ഷെൽട്ടറും നിർമ്മിക്കുന്നതിന് സഹായം പ്രഖ്യാപിച്ചു. ക്ഷേത്രത്തിലെ വാർഷിക കാളി പൂജയിലും മേളയിലും ഈ കെട്ടിടം ഭക്തർ ഉപയോഗിക്കും, മാത്രമല്ല എല്ലാ മതവിഭാഗങ്ങളുമുൾപ്പെടുന്ന വിശാല സമൂഹം ഒരു കൊടുങ്കാറ്റ് അഭയ കേന്ദ്രമായും ഇത് ഉപയോഗിക്കും.
ഇലക്ട്രോണിക്സ് & ഐ.ടി മന്ത്രാലയം
തിരിച്ചറിയൽ രേഖയായി സ്വീകരിക്കുന്നതിനുമുമ്പ് ആധാർ യഥാർഥമാണോ എന്നു പരിശോധിക്കണം: യുഐഡിഎഐ
കൃത്യമായ തിരിച്ചറിയലിനും ദുരുപയോഗം തടയുന്നതിനും ആധാർ യഥാർഥമാണോ എന്നു പരിശോധിക്കണം
ഒരു വ്യക്തിയെ തിരിച്ചറിയുന്നതിനു നേരിട്ടോ ഇലക്ട്രോണിക് രൂപത്തിലോ ആധാർ സ്വീകരിക്കുന്നതിനുമുമ്പ്, സമർപ്പിക്കുന്ന ആധാർ യഥാർഥമാണോ എന്നു സ്ഥാപനങ്ങൾ പരിശോധിച്ചുറപ്പിക്കണം.
ഒരു വ്യക്തി സമർപ്പിക്കുന്ന ആധാർ നമ്പർ പരിശോധിച്ചുറപ്പിക്കുന്നത് ഏതു തരത്തിലുള്ള ആധാറും  യഥാർഥമാണോ എന്നു സ്ഥാപിക്കുന്നതിനുള്ള ശരിയായ നടപടിയാണെന്നു യുണീക്ക് ഐഡന്റിഫിക്കേഷൻ അതോറിറ്റി ഓഫ് ഇന്ത്യ  വ്യക്തമാക്കി.
സാമൂഹ്യവിരുദ്ധരെയും മറ്റും ആധാർ ദുരുപയോഗം ചെയ്യുന്നതിൽനിന്ന് ഇതു തടയും. കൃത്യമായ ഉപയോഗം പ്രോത്സാഹിപ്പിക്കുകയും, ഏതെങ്കിലും 12 അക്ക നമ്പർ ആധാർ അല്ലെന്ന യുഐഡിഎഐയുടെ നിലപാട് ആവർത്തിച്ചുറപ്പിക്കുകയും ചെയ്യും. ആധാർ രേഖകളിൽ കൃത്രിമം കാണിക്കുന്നത് ഓഫ്ലൈൻ പരിശോധനയിലൂടെ കണ്ടെത്താനാകും. ആധാറിൽ കൃത്രിമം കാണിക്കുന്നതു ശിക്ഷാർഹമായ കുറ്റവും ആധാർ നിയമത്തിലെ സെക്ഷൻ 35 പ്രകാരം പിഴശിക്ഷയ്ക്കു ബാധ്യസ്ഥവുമാണ്.
ഉപയോഗത്തിനുമുമ്പു സ്ഥിരീകരണത്തിന്റെ ആവശ്യകതയെക്കുറിച്ചു യുഐഡിഎഐ സംസ്ഥാന ഗവണ്മെന്റുകളോടു വ്യക്തമാക്കി. മാത്രമല്ല, ആധാർ തിരിച്ചറിയൽ രേഖയായി സമർപ്പിക്കുമ്പോഴെല്ലാം, ബന്ധപ്പെട്ട സ്ഥാപനം ആധികാരികത ഉറപ്പാക്കുന്നതിന്/സ്ഥിരീകരണംനടത്തുന്നതിന് ആവശ്യമായ നിർദേശം നൽകണമെന്നു സംസ്ഥാനങ്ങളോട് അഭ്യർഥിക്കുകയും ചെയ്തു.
സ്ഥിരീകരണത്തിന്റെ ആവശ്യകത ഊന്നിപ്പറയുകയും പാലിക്കേണ്ട മാനദണ്ഡങ്ങൾ വ്യക്തമാക്കുകയും ചെയ്ത്, ആധികാരികത ഉറപ്പാക്കാനും പരിശോധന നടത്താനും അധികാരമുള്ള സ്ഥാപനങ്ങളെയും മറ്റു സ്ഥാപനങ്ങളെയും അഭിസംബോധനചെയ്തു യുഐഡിഎഐ സർക്കുലറുകളും പുറപ്പെടുവിച്ചിട്ടുണ്ട്.
ആധാറിന്റെ എല്ലാ രൂപങ്ങളും  ലഭ്യമായ ക്യൂആർ കോഡുപയോഗിച്ച് എംആധാർ ആപ്പ്  അല്ലെങ്കിൽ ആധാർ ക്യൂആർ കോഡ് സ്കാനർ ഉപയോഗിച്ചു പരിശോധിക്കാവുന്നതാണ്. ക്യൂആർ കോഡ് സ്കാനർ ആൻഡ്രോയ്ഡ്-ഐഒഎസ് അധിഷ്ഠിത മൊബൈൽ ഫോണുകൾക്കും വിൻഡോ-അധിഷ്ഠിത ആപ്ലിക്കേഷനുകൾക്കും സൗജന്യമായി ലഭ്യമാണ്.
സ്ഥലവാസികൾക്ക് അവരുടെ ആധാറിന്റെ കടലാസ്-ഇലക്ട്രോണിക് രൂപങ്ങൾ ഹാജരാക്കി തിരിച്ചറിയൽ തെളിയിക്കാൻ സ്വമേധയാ ആധാർ നമ്പർ ഉപയോഗിക്കാം. അവർ ചെയ്യേണ്ടതും ചെയ്യരുതാത്തതുമായ കാര്യങ്ങളെക്കുറിച്ച് യുഐഡിഎഐ ഇതിനകം നിർദേശങ്ങൾ നൽകിയിട്ടുണ്ട്.
--ND--
(Visitor Counter : 132
ഷിപ്പിങ് മന്ത്രാലയം
തുറമുഖ തൊഴിലാളികള്ക്കുള്ള പുതിയ വേതന കരാര് ഒപ്പിട്ടു ; 1,35,000 പേര്ക്ക് പ്രയോജനം ലഭിക്കും ; തുറമുഖ തൊഴിലാളികളുടെ ക്ഷേമത്തിനായി പ്രമുഖ തുറമുഖങ്ങള് 560 കോടി രൂപ ചെലവിടും
ഗ്രൂപ്പ് സി, ഡി വിഭാഗം പോര്ട്ട് ആന്റ് ഡോക് തൊഴിലാളികള്ക്കായുള്ള പുതിയ വേതന കരാര് കേന്ദ്ര ഷിപ്പിംഗ് മന്ത്രി ശ്രീ. നിതിന് ഗഡ്ക്കരിയുടെ സാന്നിദ്ധ്യത്തില് മുംബൈയില് ഒപ്പ് വച്ചു. തൊഴിലാളികളുടെ ഏറ്റവും കുറഞ്ഞ ശമ്പള സ്കെയില് 20,900-43,600 ഉം, ഏറ്റവും കൂടുയത് 36,500-88,700 മാണ്.
രാജ്യത്തെമ്പാടുമുള്ള പ്രമുഖ തുറമുഖങ്ങളിലെ 32,000 ലധികം പോര്ട്ട് ആന്റ് ഡോക് തൊഴിലാളികള്ക്കും, 1,05,000 ഗ്രൂപ്പ് സി ആന്റ് ഡി പെന്ഷന്കാര്ക്ക് ഈ കരാറിന്റെ പ്രയോജനം ലഭിക്കും. എല്ലാ പ്രമുഖ തുറമുഖങ്ങള്ക്കും കൂടി പ്രതിവര്ഷം മൊത്തം 560 കോടി രൂപയുടെ ബാധ്യത വരും ഇത്.
ഇക്കൊല്ലം ജനുവരി ഒന്ന് മുതല് കരാറിന് മുന്കാല പ്രാബല്യമുണ്ടാകും. അഞ്ച് വര്ഷത്തേയ്ക്കാണ് കരാറിന്റെ കാലാവധി.
(ND MRD - 691
ന്യൂനപക്ഷകാര്യ മന്ത്രാലയം
ജാൻ ഹേ തോ ജഹാൻ ഹേ ' പ്രചാരണ പരിപാടിക്ക് രാജ്യവ്യാപകമായി തുടക്കം കുറിച്ചു
ന്യൂഡൽഹി , ജൂൺ 21,2021
രാജ്യത്തിന്റെ ഗ്രാമീണ, വിദൂര പ്രദേശങ്ങളിൽ കൊറോണ വാക്സിനേഷനെക്കുറിച്ച് അവബോധം സൃഷ്ടിക്കുന്നതിനായി 'ജാൻ ഹേ തോ ജഹാൻ ഹേ ' ബോധവൽക്കരണ പ്രചാരണ പരിപാടിക്ക് ന്യൂനപക്ഷകാര്യ മന്ത്രി ശ്രീ മുഖ്താർ അബ്ബാസ് നഖ്വി തുടക്കം കുറിച്ചു. രാജ്യത്ത് പുരോഗമിച്ചുകൊണ്ടിരിക്കുന്ന വാക്സിനേഷൻ യജ്ഞം സംബന്ധിച്ച് ചില നിക്ഷിപ്ത തൽപരകക്ഷികൾ പ്രചരിപ്പിക്കുന്ന അഭ്യൂഹങ്ങളും തെറ്റിദ്ധാരണകളും കുറയ്ക്കുക എന്നതും പരിപാടിയിലൂടെ ലക്ഷ്യമിടുന്നു .
രാജ്യത്ത് ചില പ്രദേശങ്ങളിൽ കൊറോണ വാക്സിനുകളെക്കുറിച്ച് കിംവദന്തികളും ആശങ്കകളും പ്രചരിപ്പിക്കാൻ ചില നിക്ഷിപ്ത തൽപരകക്ഷികൾ ശ്രമിക്കുന്നുണ്ടെന്ന് ഉത്തർപ്രദേശിലെ രാംപൂരിലെ ചമ്രാവയിലുള്ള പ്രാഥമികാരോഗ്യ കേന്ദ്രത്തിൽ നിന്ന് പ്രചാരണ പരിപാടിക്ക് തുടക്കം കുറിച്ച ശ്രീ നഖ്വി പറഞ്ഞു.
ന്യൂനപക്ഷകാര്യ മന്ത്രാലയം, വിവിധ സാമൂഹിക വിദ്യാഭ്യാസ സംഘടനകൾ, സംസ്ഥാന ഹജ്ജ് കമ്മിറ്റികൾ, വഖഫ് ബോർഡുകൾ, അവയുമായി ബന്ധപ്പെട്ട സംഘടനകൾ, സെൻട്രൽ വഖഫ് കൗൺസിൽ, മൗലാന ആസാദ് വിദ്യാഭ്യാസ ഫൗണ്ടേഷൻ , എൻജിഒകൾ, വനിതാ സ്വയം സഹായ ഗ്രൂപ്പുകൾ എന്നിവയുടെ സഹകരണത്തോടെ, വരും ദിവസങ്ങളിൽ രാജ്യമെമ്പാടും ബോധവൽക്കരണ പരിപാടി സംഘടിപ്പിക്കുമെന്ന് മന്ത്രി പറഞ്ഞു .
വിവിധ മതനേതാക്കൾ, സാമൂഹിക, വിദ്യാഭ്യാസ, സാംസ്കാരിക, വൈദ്യശാസ്ത്രം, ശാസ്ത്രം, മറ്റ് മേഖലകളിൽ നിന്നുള്ള പ്രമുഖർ വാക്സിനേഷൻ സ്വീകരിക്കുന്നതിനെ പറ്റി ഫലപ്രദമായ സന്ദേശങ്ങൾ ജനങ്ങൾക്ക് നൽകിവരുന്നു. വാക്സിനേഷനെ പറ്റി ബോധവൽക്കരണം നടത്തുന്നതിന് തെരുവ് നാടകങ്ങളും രാജ്യത്തുടനീളം സംഘടിപ്പിക്കും.
ജനങ്ങളിൽ,കൊറോണ വാക്സിനുകളെക്കുറിച്ച് അവബോധം സൃഷ്ടിക്കുന്നതിന് പ്രമുഖരുടെ വീഡിയോ സന്ദേശങ്ങൾ സാമൂഹ്യ മാധ്യമ പ്ലാറ്റ്ഫോമുകളിലൂടെയും മറ്റ് മാധ്യമങ്ങളിലൂടെയും പ്രചരിപ്പിക്കും.രാജ്യത്തെ മറ്റ് നിരവധി പ്രമുഖരും, വരും ദിവസങ്ങളിൽ പ്രചാരണത്തിന്റെ ഭാഗമാകും.
IE/SKY
(Visitor Counter : 132
പ്രധാനമന്ത്രിയുടെ ഓഫീസ്
ദേശീയ താല്പ്പര്യമുള്ള വിഷയങ്ങളെക്കുറിച്ച് ചെറുപ്പകാലത്തുതന്നെ അവഗാഹം വളര്ത്തിയതില് മതിപ്പുപ്രകടിപ്പിച്ച് ഡെറാഡൂണിലെ വിദ്യാര്ത്ഥി അനുരാഗ് റമോളയ്ക്കു പ്രധാനമന്ത്രി കത്തെഴുതി
''വരുംവര്ഷങ്ങളില് കരുത്തുറ്റതും സമൃദ്ധവുമായ ഇന്ത്യ കെട്ടിപ്പടുക്കുന്നതില് നമ്മുടെ യുവതലമുറയ്ക്കു നിര്ണായക സംഭാവനയേകാനാകും''
രാജ്യത്തെ യുവജനങ്ങളുടെ, പ്രത്യേകിച്ചും വിദ്യാര്ഥികളുടെ, ആത്മവീര്യം വര്ധിപ്പിക്കുന്നതിനായി പ്രധാനമന്ത്രി നരേന്ദ്ര മോദി പതിവായി അവരുമായി സംവദിക്കാറുണ്ട്. 'മന് കി ബാത്', 'പരീക്ഷ പേ ചര്ച്ച' എന്നിവയ്ക്കു പുറമെ വ്യക്തിപരമായ സംഭാഷണങ്ങളിലൂടെയും വിവിധ മാധ്യമങ്ങളിലൂടെയും യുവാക്കളുടെ ആശങ്കകളും ജിജ്ഞാസയും മനസ്സിലാക്കി പ്രധാനമന്ത്രി മോദി എപ്പോഴും അവരെ പ്രോത്സാഹിപ്പിക്കാറുണ്ട്. ഇതിന്റെ ഭാഗമായി ഡെറാഡൂണിലെ പതിനൊന്നാം ക്ലാസ് വിദ്യാര്ത്ഥി അനുരാഗ് റാമോളയുടെ കത്തിനു മറുപടി നല്കി അദ്ദേഹത്തിന്റെ കലാപരമായ കഴിവിനെയും ആശയങ്ങളെയും പ്രധാനമന്ത്രി ഒരിക്കല്കൂടി അഭിനന്ദിച്ചു.
അനുരാഗിന്റെ ചിന്തകളില് മതിപ്പുതോന്നിയ പ്രധാനമന്ത്രി കത്തില് ഇങ്ങനെ കുറിച്ചു: ''നിങ്ങളുടെ ആശയപരമായ പക്വതയാണു കത്തിലെ നിങ്ങളുടെ വാക്കുകളിലുമുള്ളത്. 'ഇന്ത്യയുടെ സ്വാതന്ത്ര്യത്തിന്റെ അമൃതമഹോത്സവം' എന്ന ചിത്രത്തിനായി തെരഞ്ഞെടുത്ത പ്രമേയത്തിലും പ്രതിഫലിക്കുന്നത് അതാണ്. കുട്ടിക്കാലം മുതല്ക്കുതന്നെ ദേശീയ താല്പ്പര്യമുള്ള വിഷയങ്ങളില് അവഗാഹം വളര്ത്തിയെടുത്തതില് എനിക്കു സന്തോഷമുണ്ട്. ഉത്തരവാദിത്വമുള്ള ഒരു പൗരനെന്ന നിലയില് രാജ്യത്തിന്റെ വികസനത്തില് നിങ്ങളുടെ പങ്കിനെക്കുറിച്ചു നിങ്ങള് ബോധവാനാണ്.''
സ്വയംപര്യാപ്ത ഇന്ത്യ സൃഷ്ടിക്കുന്നതില് രാജ്യത്തെ എല്ലാ പൗരന്മാരുടെയും സംഭാവനകളെ അഭിനന്ദിച്ചുകൊണ്ട് പ്രധാനമന്ത്രി തുടര്ന്നു: ''സ്വാതന്ത്ര്യത്തിന്റെ ഈ അമൃതകാലത്ത് രാജ്യം 'കൂട്ടായ പരിശ്രമം' എന്ന സന്ദേശവുമായി കരുത്തോടെ മുന്നേറുകയാണ്. വരുംവര്ഷങ്ങളില് കരുത്തുറ്റതും സമൃദ്ധവുമായ ഇന്ത്യ കെട്ടിപ്പടുക്കുന്നതില് നമ്മുടെ യുവതലമുറയ്ക്കു നിര്ണായക സംഭാവനയേകാനാകും.''
അനുരാഗിന് വിജയകരമായ ഒരു ഭാവി ആശംസിക്കവെ, അര്ഹിക്കുന്ന വിജയംനേടി സര്ഗാത്മകമായി അദ്ദേഹം ജീവിതത്തില് മുന്നോട്ടുപോകുമെന്നും പ്രധാനമന്ത്രി മോദി പ്രത്യാശ പ്രകടിപ്പിച്ചു.
അനുരാഗിനെ പ്രോത്സാഹിപ്പിക്കുന്നതിനായി നരേന്ദ്ര മോദി ആപ്പിലും narendramodi.in എന്ന വെബ്സൈറ്റിലും ഈ ചിത്രം അപ്ലോഡ് ചെയ്തിട്ടുണ്ട്.
ദേശീയ താല്പ്പര്യവുമായി ബന്ധപ്പെട്ട വിഷയങ്ങളില് തന്റെ കാഴ്ചപ്പാട് അറിയിച്ച് അനുരാഗ് നേരത്തെ പ്രധാനമന്ത്രിക്ക് കത്തെഴുതിയിരുന്നു. പ്രതികൂല സാഹചര്യങ്ങളിലും ക്ഷമ കൈവിടാതിരിക്കാനും കഠിനാധ്വാനത്തോടെയും ആത്മാര്ത്ഥതയോടെയും ലക്ഷ്യത്തിലേക്ക് മുന്നേറാനും എല്ലാവരേയും ഒപ്പം കൂട്ടാനും പ്രധാനമന്ത്രിയില് നിന്ന് പ്രചോദനം ഉള്ക്കൊണ്ടതായും അനുരാഗ് കത്തില് കുറിച്ചിരുന്നു.
കുറിപ്പ്: കലയ്ക്കും സംസ്കാരത്തിനുമായി ദേശീയതലത്തില് പ്രധാനമന്ത്രിയുടെ പേരില് കുട്ടികള്ക്കു നല്കുന്ന പുരസ്കാരം 2021ല് അനുരാഗ് റമോളയ്ക്ക് ലഭിച്ചിരുന്നു.
-ND-
(
ആരോഗ്യ, കുടുംബക്ഷേമ മന്ത്രാലയം
ഇതുവരെ 188.47 കോടിയിൽ അധികം വാക്സിൻ ഡോസുകൾ സംസ്ഥാനങ്ങൾക്കും കേന്ദ്രഭരണ പ്രദേശങ്ങൾക്കും നൽകി
ന്യൂ ഡൽഹി: ഏപ്രിൽ 9, 2022
രാജ്യത്തൊട്ടാകെ കോവിഡ്-19 പ്രതിരോധ കുത്തിവയ്പ് അതിവേഗത്തിൽ നൽകുന്നതിന് കേന്ദ്ര ഗവൺമെന്റ് പ്രതിജ്ഞാബദ്ധമാണ്. എല്ലാവർക്കും കോവിഡ്-19 പ്രതിരോധ കുത്തിവയ്പു നൽകുന്ന പുതിയ ഘട്ടത്തിന് രാജ്യത്ത് 2021 ജൂൺ 21-നാണ് തുടക്കമായത്. പ്രതിരോധ മരുന്നു കൂടുതൽ ലഭ്യമാക്കിയതും, സംസ്ഥാനങ്ങൾക്കും കേന്ദ്രഭരണ പ്രദേശങ്ങൾക്കും മരുന്നുലഭ്യത മുൻകൂട്ടി അറിയാൻ കഴിഞ്ഞതും മികച്ച ആസൂത്രണത്തിനും വിതരണശൃംഖല സുതാര്യമാക്കുന്നതിനും സഹായിച്ചു.
രാജ്യവ്യാപക പ്രതിരോധ കുത്തിവയ്പു പരിപാടിയുടെ ഭാഗമായി, സൗജന്യമായി വാക്സിനുകൾ നൽകി കേന്ദ്ര ഗവണ്മെന്റ് സംസ്ഥാനങ്ങൾക്കും കേന്ദ്രഭരണ പ്രദേശങ്ങൾക്കും പിന്തുണ നൽകി വരികയാണ്. കോവിഡ്-19 പ്രതിരോധ കുത്തിവയ്പ് പരിപാടിയുടെ പുതിയ ഘട്ടത്തിൽ വാക്സിനുകളുടെ 75% കേന്ദ്ര ഗവണ്മെന്റ് സംഭരിക്കും. ഇങ്ങനെ സംഭരിക്കുന്ന വാക്സിനുകൾ സംസ്ഥാനങ്ങൾക്കും കേന്ദ്രഭരണ പ്രദേശങ്ങൾക്കും സൗജന്യമായി നൽകും.
കേന്ദ്ര ഗവണ്മെന്റ് സൗജന്യമായി ലഭ്യമാക്കിയതും സംസ്ഥാനങ്ങൾ നേരിട്ട് സംഭരിച്ചതുമുൾപ്പടെ ഇതുവരെ 188.47 കോടിയിൽ അധികം  വാക്സിൻ ഡോസുകൾ സംസ്ഥാനങ്ങൾക്കും കേന്ദ്രഭരണ പ്രദേശങ്ങൾക്കും കൈമാറിയിട്ടുണ്ട്.
17.54 കോടിയിൽ അധികം  കോവിഡ് വാക്സിൻ ഡോസുകൾ സംസ്ഥാനങ്ങളുടെയും കേന്ദ്രഭരണ പ്രദേശങ്ങളുടെയും പക്കൽ ഇപ്പോഴും ലഭ്യമാണ്.
RRTN
(Visitor Counter : 113
രാസവസ്തു, രാസവളം മന്ത്രാലയം
ജന് ഔഷധി സുവിധ സാനിറ്ററി നാപ്കിന് ഇനി പാഡിന് ഒരു രൂപ നിരക്കില്
ഒരു രൂപ നിരക്കില് ജന് ഔഷധി ഓക്സോ-ബയോഡിഗ്രേഡബിള് സുവിധ സാനിറ്ററി നാപ്കിന് ലഭ്യമാക്കുന്ന പദ്ധതിയും,സാധാരണമരുന്നുകള്തിരയാനും, ജന് ഔഷധി ഔട്ട്ലെറ്റുകള് കണ്ടെത്തുന്നതിനും വേണ്ടിയുള്ള ജന് ഔഷധി സുഗംമൊബൈല്ആപ്ലിക്കേഷനും ന്യൂഡല്ഹിയില്കേന്ദ്ര രാസവസ്തു, വളം മന്ത്രി ശ്രീ ഡി.വി. സദാനന്ദ ഗൗഡ ഉദ്ഘാടനം ചെയ്തു. ചടങ്ങില്ഷിപ്പിംഗ്, രാസവസ്തു, വളംസ്വതന്ത്ര സഹ മന്ത്രി ശ്രീ മന്സുഖ് എല്. മാണ്ഡവ്യയും പങ്കെടുത്തു.
ജന് ഔഷധി സുവിധ ഓക്സോ-ബയോഡീഗ്രേഡബിള് സാനിറ്ററി നാപ്കിന്നുകളെക്കുറിച്ച്ഒരുവര്ഷം മുമ്പ് പ്രധാനമന്ത്രി ശ്രീ. നരേന്ദ്ര മോദി നല്കിയ ഉറപ്പ്ഇപ്പോള് പൂര്ത്തീകരിക്കപ്പെട്ടുവെന്ന് കേന്ദ്ര മന്ത്രി ശ്രീ. സദാനന്ദ ഗൗഡ പറഞ്ഞു. ''ജന് ഔഷധി സുഗം'' ആപ്ലിക്കേഷനിലൂടെ ഇനി ജന് ഔഷധി ജനറിക്മരുന്നുകളെയുംസ്റ്റോറുകളെയും വിരല്ത്തുമ്പില് തിരയാന് പ്രാപ്തമാക്കുമെന്ന് അദ്ദേഹംകൂട്ടിച്ചേര്ത്തു.
ന്യായമായ വിലയില്ഗുണ നിലവാരമുള്ള സാനിറ്ററി നാപ്കിന് പാഡുകള് ലഭ്യമല്ലാത്തതിനാല് 28 ദശലക്ഷം പെണ്കുട്ടികള് വിദ്യാഭ്യാസംഉപേക്ഷിക്കുന്നതായിറിപ്പോര്ട്ട്ചെയ്യപ്പെടുന്നുണ്ടെന്ന്കേന്ദ്ര സഹ മന്ത്രി ശ്രീ. മന്സുഖ് എല്. മാണ്ഡവ്യചൂണ്ടിക്കാട്ടി.
മാര്ക്കറ്റില് ലഭ്യമായ സാനിറ്ററി പാഡുകളുടെ വില താങ്ങാനാവാത്തതിനാല് ആര്ത്തവകാലത്ത്ഇപ്പോഴും ശുചിത്വപൂര്ണമല്ലാത്ത മാര്ഗ്ഗങ്ങള് അവലംബിക്കുന്ന രാജ്യത്തെ സ്ത്രീകളുടെആരോഗ്യസുരക്ഷ ഉറപ്പുവരുത്തുന്നതിനുള്ളസുപ്രധാന ഘട്ടമാകുംഒരുരൂപ നിരക്കില് ജന് ഔഷദിഓക്സോ-ബയോഡിഗ്രേഡബിള്സുവിധ സാനിറ്ററി നാപ്കിന് ലഭ്യമാക്കുന്ന പദ്ധതി.
പാഡുകള്ഓക്സോ-ജൈവ നശീകരണവും പരിസ്ഥിതിസൗഹൃദവുമാണ്.രാജ്യത്തൊട്ടാകെയുള്ള 5500 ലധികം ജന് ഔഷധി കേന്ദ്രങ്ങളില്ഇത്ലഭ്യമാകും.
(ഗൂഗിള്മാപ്പ്വഴിസമീപത്തുള്ള ജന് ഔഷധി കേന്ദ്ര കണ്ടെത്താനുള്ള മാര്ഗ്ഗനിര്ദ്ദേശം നല്കല്, എംആര്പി വിലയിലുംമൊത്തവിലയിലും ഉള്ള ജന് ഔഷധി ജനറിക്മരുന്നുകളുടെയും ബ്രാന്ഡഡ് മരുന്നുകളുടെയുംതാരതമ്യംഎന്നിവമൊബൈല് ആപ്ലിക്കേഷന് സാധ്യമാക്കും. Android, iOS പ്ലാറ്റ്ഫോമുകളില് ആ ആപ്ലിക്കേഷന്, ഗൂഗിള് പ്ലേ സ്റ്റോറില് നിന്നുംആപ്പിള്സ്റ്റോറില് നിന്നും സൗജന്യമായി ഡൗണ്ലോഡ്ചെയ്യാം.
GK/MRD
പ്രധാനമന്ത്രിയുടെ ഓഫീസ്
ബഹിഷ്കരണത്തിൽ നിന്ന് അവസരങ്ങളിലേക്ക് : വികസിത ഇന്ത്യയിലേക്ക് നീങ്ങുന്നു
പ്രധാനമന്ത്രി ശ്രീ നരേന്ദ്ര മോദി എപ്പോഴും പാവപ്പെട്ടവരുടെ ക്ഷേമത്തിനായി അന്ത്യോദയ തത്വത്തിൽ അടിയുറച്ച വക്താവാണ്. പ്രധാനമന്ത്രി മോദിയുടെ സാമൂഹിക ഏകോപനത്തിന്റെയും വികസനത്തിന്റെയും പുരോഗമന കാഴ്ചപ്പാടാണ് കഴിഞ്ഞ ഒമ്പത് വർഷമായി ഗവണ്മെന്റ് ആരംഭിച്ച സുപ്രധാന നയങ്ങൾക്കും പരിപാടികൾക്കും പിന്നിലെ ചാലകശക്തി.
പ്രധാനമന്ത്രിയുടെ വെബ്സൈറ്റിൽ ലേഖനത്തിന്റെ ലിങ്ക് പിഎംഒ ട്വീറ്റ് ചെയ്തിട്ടുണ്ട്
"പാർശ്വവൽക്കരിക്കപ്പെട്ട വിഭാഗങ്ങൾക്ക് തുല്യ അവസരങ്ങൾ നൽകിക്കൊണ്ട് സാമൂഹികമായി ഉൾക്കൊള്ളുന്ന ഒരു രാഷ്ട്രം രൂപപ്പെടുത്തുന്നു ."
പ്രധാനമന്ത്രിയുടെ ഓഫീസ്
2022ലെ ഏഷ്യാ കപ്പിൽ പാക്കിസ്ഥാനെതിരെ നേടിയ വിജയത്തിന് പ്രധാനമന്ത്രി ഇന്ത്യൻ ക്രിക്കറ്റ് ടീമിനെ അഭിനന്ദിച്ചു
2022-ലെ ഏഷ്യാ കപ്പിൽ പാക്കിസ്ഥാനെതിരായ വിജയത്തിന് ഇന്ത്യൻ ക്രിക്കറ്റ് ടീമിനെ പ്രധാനമന്ത്രി ശ്രീ നരേന്ദ്ര മോദി അഭിനന്ദിച്ചു. ടീം മികച്ച വൈദഗ്ധ്യവും ചാരുതയും പ്രകടമാക്കിയെന്ന് ശ്രീ മോദി പറഞ്ഞു.
പ്രധാനമന്ത്രി ട്വീറ്റ് ചെയ്തു :
"ഇന്നത്തെ ഏഷ്യാ കപ്പ് 2022 മത്സരത്തിൽ ടീം ഇന്ത്യ മികച്ച ഓൾറൗണ്ട് പ്രകടനമാണ് പുറത്തെടുത്തത്. ടീം മികച്ച വൈദഗ്ധ്യവും മികവും പ്രകടിപ്പിച്ചു. വിജയത്തിന് അവർക്ക് അഭിനന്ദനങ്ങൾ."
ആരോഗ്യ, കുടുംബക്ഷേമ മന്ത്രാലയം
സംസ്ഥാനങ്ങളില്/കേന്ദ്രഭരണ പ്രദേശങ്ങളില് കോവിഡ് -19 വാക്സിന് ലഭ്യത സംബന്ധിച്ച പുതിയ വിവരങ്ങള്
സംസ്ഥാനങ്ങള്ക്ക്/കേന്ദ്രഭരണ പ്രദേശങ്ങള്ക്ക് നല്കിയത് 179.78 കോടിയിലധികം വാക്സിന് ഡോസുകള്
ഉപയോഗിക്കാത്ത 15.58 കോടിയിലധികം ഡോസ് സംസ്ഥാനങ്ങളുടെ/കേന്ദ്രഭരണപ്രദേശങ്ങളുടെ പക്കല് ഇനിയും ലഭ്യം
രാജ്യത്തൊട്ടാകെ കോവിഡ്-19 പ്രതിരോധ കുത്തിവയ്പ് അതിവേഗത്തില് നല്കുന്നതിന് കേന്ദ്രഗവണ്മെന്റ് പ്രതിജ്ഞാബദ്ധമാണ്. രാജ്യവ്യാപകമായി കോവിഡ് 19 വാക്സിനേഷൻ 2021 ജനുവരി 16-ന് ആരംഭിച്ചു. കോവിഡ്-19 വാക്സിനേഷന്റെ സാർവത്രികവൽക്കരണത്തിന്റെ പുതിയ ഘട്ടം 2021 ജൂൺ 21 മുതൽ ആരംഭിച്ചു. പ്രതിരോധ മരുന്നു കൂടുതല് ലഭ്യമാക്കിയതും, സംസ്ഥാനങ്ങള്ക്കും കേന്ദ്രഭരണപ്രദേശങ്ങള്ക്കും മരുന്നുലഭ്യത മുന്കൂട്ടി അറിയാന് കഴിഞ്ഞതും മികച്ച ആസൂത്രണത്തിനും വിതരണശൃംഖല സുതാര്യമാക്കുന്നതിനും സഹായിച്ചു.
രാജ്യവ്യാപക പ്രതിരോധ കുത്തിവയ്പു പരിപാടിയുടെ ഭാഗമായി, സൗജന്യമായി വാക്സിനുകള് നല്കി കേന്ദ്ര ഗവണ്മെന്റ് സംസ്ഥാനങ്ങള്ക്കും കേന്ദ്രഭരണ പ്രദേശങ്ങള്ക്കും പിന്തുണ നല്കി വരികയാണ്. കോവിഡ്-19 പ്രതിരോധ കുത്തിവയ്പ് പരിപാടിയുടെ പുതിയ ഘട്ടത്തില് വാക്സിനുകളുടെ 75% കേന്ദ്ര ഗവണ്മെന്റ് സംഭരിക്കും. ഇങ്ങനെ സംഭരിക്കുന്ന വാക്സിനുകള്
സംസ്ഥാനങ്ങള്ക്കും കേന്ദ്രഭരണപ്രദേശങ്ങള്ക്കും സൗജന്യമായി നല്കും.
വാക്സിന് ഡോസുകള്

വിതരണം ചെയ്തത്
1,79,78,94,320
ബാക്കിയുള്ളത്
15,58,42,276
കേന്ദ്ര ഗവണ്മെന്റ് സൗജന്യമായി ലഭ്യമാക്കിയതും സംസ്ഥാനങ്ങള് നേരിട്ട് സംഭരിച്ചതുമുള്പ്പടെ ഇതുവരെ 179.78 കോടിയോടടുത്ത്  വാക്സിന് ഡോസുകള് സംസ്ഥാനങ്ങള്ക്കും കേന്ദ്രഭരണ പ്രദേശങ്ങള്ക്കും കൈമാറിയിട്ടുണ്ട്.
ഉപയോഗിക്കാത്ത 15.58 കോടിയിലധികം  വാക്സിന് ഡോസുകള് സംസ്ഥാനങ്ങളുടെ/കേന്ദ്രഭരണപ്രദേശങ്ങളുടെ പക്കല് ഇനിയും ബാക്കിയുണ്ട്.
-ND-
(Visitor Counter : 101
PIB Headquarters
അനന്തപുരി എഫ്.എമ്മിന് ദേശീയ പുരസ്കാരം
അനന്തപുരി എഫ്.എമ്മിനു വേണ്ടി, പ്രോഗ്രാം എക്സിക്യുട്ടീവ് ബിജു മാത്യു രചനയും സംവിധാനവും നിര്വ്വഹിച്ച 'എന്റെ ഭൂമി' എന്ന റേഡിയോ ഡോക്യുമെന്ററിക്ക് 2016-ലെ ആകാശവാണി ദേശീയ പുരസ്കാരം ലഭിച്ചു. ഇത് ഒന്പതാം തവണയാണ് ബിജു മാത്യുവിന് ദേശീയ പുരസ്കാരം ലഭിക്കുന്നത്.
ശബ്ദ മിശ്രണത്തിന്റെ അനന്തസാധ്യതകള് ഉപയോഗിച്ചുകൊണ്ട് 'എന്റെ ഭൂമി' എന്ന ഡോക്യുമെന്ററി ശ്രോതാക്കളോട് സംവദിക്കുന്നത് പരിസ്ഥിതി അവബോധത്തെക്കുറിച്ചാണ്.
പരിസ്ഥിതി അവബോധം എന്നത് ഇന്ന് ഏറെ പ്രാധാന്യമര്ഹിക്കുന്ന വിഷയമാണ്. പ്രകൃതിയുമായുള്ള ബന്ധം ഊഷ്മളമാക്കുന്നതിനും, സുസ്ഥിര വികസനം സാധിതമാക്കുന്നതിനും, പകരം വയ്ക്കാനാവാത്ത പ്രകൃതി വിഭവങ്ങളുടെ സംരക്ഷണത്തിനും, വംശനാശഭീഷണി നേരിടുന്ന ജീവജാലങ്ങളുടെ നിലനില്പിനും ഒക്കെ പരിസ്ഥിതി അവബോധം അത്യന്താപേക്ഷിതമാണ്.
ഭൗമദിനമായ ഏപ്രില് 22-ാം തീയതി അനന്തപുരി എഫ്.എം ഈ ഡോക്യുമെന്ററി പുനഃപ്രക്ഷേപണം ചെയ്യും.
(Visitor Counter : 32
പ്രധാനമന്ത്രിയുടെ ഓഫീസ്
ഇന്ത്യയിലും അന്തർദേശീയ തലത്തിലും മികച്ച നിലവാരമുള്ള ശ്രീ അന്ന ഉൽപന്നങ്ങൾ പ്രോത്സാഹിപ്പിക്കുന്നതിനുള്ള സുപ്രധാന ചുവടുവെപ്പിനെ പ്രധാനമന്ത്രി ശ്രീ നരേന്ദ്ര മോദി അഭിനന്ദിച്ചു .
ഇന്ത്യയിലും അന്തർദേശീയ തലത്തിലും മികച്ച നിലവാരമുള്ള ശ്രീ അന്ന ഉൽപന്നങ്ങൾ പ്രോത്സാഹിപ്പിക്കുന്നതിനുള്ള സുപ്രധാന ചുവടുവെപ്പ് : പ്രധാനമന്ത്രി ആഭ്യന്തര, ആഗോള വിപണികളിൽ നല്ല ഗുണമേന്മയുള്ള ചെറുധാന്യങ്ങളുടെ ലഭ്യത ഉറപ്പുവരുത്തുന്നതിനായി 15 തരം ചെറുധാന്യങ്ങൾക്കായി എഫ്എസ്എസ്എഐ ഇന്ത്യ സമഗ്രമായ ഗുണനിലവാരം രൂപീകരിച്ചിട്ടുണ്ടെന്ന് കേന്ദ്ര ആരോഗ്യ കുടുംബക്ഷേമ മന്ത്രി ഡോ മൻസുഖ് മാണ്ഡവ്യയുടെ ട്വീറ്റിനോട് പ്രതികരിക്കുകയായിരുന്നു മോദി.
പ്രധാനമന്ത്രി ട്വീറ്റ് ചെയ്തു;
"ഇന്ത്യയിലും അന്തർദേശീയ തലത്തിലും മികച്ച നിലവാരമുള്ള ശ്രീ അന്ന ഉൽപ്പന്നങ്ങൾ പ്രോത്സാഹിപ്പിക്കുന്നതിനുള്ള സുപ്രധാന ചുവടുവെപ്പ്."
പ്രധാനമന്ത്രിയുടെ ഓഫീസ്
തൃപുര മുഖ്യമന്ത്രിയായി ചുമതലയേറ്റ മാണിക്ക് സാഹയെ പ്രധാനമന്ത്രി അനുമോദിച്ചു
തൃപുര മുഖ്യമന്ത്രിയായി സത്യപ്രതിജ്ഞ ചെയത ശ്രീ. മാണിക്ക് സാഹയെ പ്രധാന മന്ത്രി ശ്രീ നരേന്ദ്ര മോദി അനുമോദിച്ചു.
ഒരു ട്വീറ്റിൽ പ്രധാനമന്ത്രി പറഞ്ഞു :
(തൃപുര മുഖ്യമന്ത്രിയായി സത്യപ്രതിജ്ഞ ചെയ്ത ശ്രീ മാണിക് സാഹയ്ക്ക് അഭിനന്ദനങ്ങൾ. ഫലപ്രദമായി കാലാവധി പൂർത്തിയാക്കാൻ എല്ലാ വിധ ആശംസകളും . 2018 ൽ ആരംഭിച്ച തൃപുരയുടെ വികസന യാത്രയ്ക്ക് അദ്ദേഹം വീര്യം പകരുമെന്ന് എനിക്ക് വിശ്വാസമുണ്ട്.
..ND..
ആയുഷ്
ഇന്ത്യയും ക്രൊയേഷ്യയും പരമ്പരാഗത വൈദ്യശാസ്ത്ര സമ്പ്രദായങ്ങളിൽ അക്കാദമിക് ഗവേഷണത്തിനും മത്സരക്ഷമത വർദ്ധിപ്പിക്കുന്നതിനും സഹകരിക്കും.
ന്യൂഡൽഹി, ഒക്ടോബർ 08 , 2021
ഇന്ത്യയുടെ പരമ്പരാഗത വൈദ്യശാസ്ത്ര സമ്പ്രദായങ്ങളിൽ, പ്രത്യേകിച്ച് ആയുർവേദ മേഖലയിൽ അക്കാദമിക് സഹകരണത്തിന് വഴിയൊരുക്കി, ആയുഷ് മന്ത്രാലയം ബുധനാഴ്ച ക്രൊയേഷ്യയുമായി ഒരു കരാറിൽ ഏർപ്പെട്ടു.
ഓൾ ഇന്ത്യ ഇൻസ്റ്റിറ്റ്യൂട്ട് ഓഫ് ആയുർവേദയും  ക്രൊയേഷ്യയിലെ ക്വർണർ ഹെൽത്ത് ടൂറിസം ക്ലസ്റ്ററും തമ്മിലാണ് ധാരണാപത്രം ഒപ്പുവച്ചത് . ആയുഷ് മന്ത്രാലയത്തിന് കീഴിലുള്ള ഒരു സ്വയംഭരണ സ്ഥാപനമാണ് എഐഐഎ.
ധാരണാപത്രത്തിന് കീഴിൽ, തെരഞ്ഞെടുത്ത സ്ഥാപനങ്ങളുമായി സഹകരിച്ച് ഇരു രാജ്യങ്ങളും ആയുർവേദ മേഖലയിൽ അക്കാദമിക് പ്രവർത്തനങ്ങൾ ഏറ്റെടുക്കും. ഗവേഷണം, പ്രഭാഷണങ്ങൾ, ശില്പശാലകൾ, സെമിനാറുകൾ, കോൺഫറൻസുകൾ, ആയുർവേദത്തെക്കുറിച്ചുള്ള മറ്റ് പ്രവർത്തനങ്ങൾ എന്നിവയിൽ സഹകരിച്ചു പ്രവർത്തിക്കും.
സ്ഥാപനത്തിന്റെയും അന്തിമ ഉപയോക്താക്കളുടെയും പങ്കാളികളുടെയും ആവശ്യങ്ങൾക്കനുസൃതമായി ഇരുപക്ഷവും അക്കാദമിക് നിലവാരവും കോഴ്സുകളും വികസിപ്പിക്കുകയും ക്രൊയേഷ്യയിലെ ആയുർവേദ വിദ്യാഭ്യാസത്തിനായി ആയുർവേദ മെഡിക്കൽ വിദ്യാഭ്യാസ മാർഗ്ഗനിർദ്ദേശങ്ങൾ രൂപീകരിക്കുകയും ചെയ്യും.
IE/SKY
പ്രധാനമന്ത്രിയുടെ ഓഫീസ്
ഈദുൽ അദ്ഹയിൽ പ്രധാനമന്ത്രി ജനങ്ങൾക്ക് ആശംസകൾ നേർന്നു
പ്രധാനമന്ത്രി ശ്രീ നരേന്ദ്ര മോദി ഈദുൽ അദ്ഹയിൽ ജനങ്ങൾക്ക് ആശംസകൾ നേർന്നു.
"ഈദ് മുബാറക്! ഈദ്-ഉൽ-അദ്ഹയുടെ ആശംസകൾ. മനുഷ്യരാശിയുടെ നന്മയ്ക്കായി കൂട്ടായ ക്ഷേമത്തിന്റെയും സമൃദ്ധിയുടെയും ചേതന വർദ്ധിപ്പിക്കുന്നതിന് ഈ ഉത്സവം നമ്മെ പ്രചോദിപ്പിക്കട്ടെ." പ്രധാനമന്ത്രി ട്വിറ്ററിൽ കുറിച്ചു.
-ND-
(
വിനോദസഞ്ചാര മന്ത്രാലയം
ടൂറിസം മന്ത്രാലയം 'ദേഖോ അപ്നാ ദേശ്' പരമ്പരയിലെ പന്ത്രണ്ടാമത് വെബിനാര് സംഘടിപ്പിച്ചു
വയനാട്ടില് നിന്നുള്ള സജ്നാ ഷാജിയുടെ ജീവിത കഥയും വെബിനാറില്
(ന്യൂഡല്ഹി, മെയ് 01, 2020:
കേന്ദ്ര ടൂറിസം മന്ത്രാലയത്തിന്റെ ദേഖോ അപ്നാ ദേശ് പരമ്പരയുടെ പന്ത്രണ്ടാമത് വെബിനാര്, 'ഉത്തരവാദിത്ത ടൂറിസത്തില് വിസ്മയകരമായ ഇന്ത്യന് സ്ത്രീത്വം ആഘോഷിക്കപ്പെടുന്നു എന്ന പ്രമേയത്തില് സംഘടിപ്പിച്ചു. വിനോദ സഞ്ചാര മേഖലയില് വേറിട്ട മുദ്രകള് പതിരിപ്പിച്ച ഏതാനും അപൂര്വ സ്ത്രീകളുടെ കരുത്തുറ്റ ജീവിതകഥകളാണ്് ഇതില് ഉള്പ്പെടുത്തിയത്.
വെബിനാറില് അവതരിപ്പിച്ച പ്രചോദനാത്മകമായ പത്ത് ജീവിത കഥകളില് വയനാട് മൊതക്കരയില് നിന്നുള്ള ഡ്രമ്മറും യാത്രാ ഗൈഡുമായ സജ്നാ ഷാജിയുടെ കഥയും ഉള്പ്പെടുന്നു.
സ്വന്തം ജീവിതത്തിലും ജീവിക്കുന്ന സമൂഹത്തിലും വ്യക്തികള്ക്ക് ടൂറിസത്തിലൂടെ എങ്ങനെ മാറ്റങ്ങള് വരുത്താം എന്നാണ് വെബിനാര് വിശദീകരിച്ചത്. യാത്രക്കിടയില് പ്രാദേശിക വിഭവങ്ങള് ഉപയോഗിക്കുമ്പോള്, ഹോംസ്റ്റേകളില് താമസിക്കുമ്പോള്, അറിയപ്പെടാത്ത സംരംഭങ്ങളെ പിന്തുണയ്ക്കുമ്പോള്, ചെറിയ ഒരു കുടുംബം നടത്തുന്ന ഭക്ഷണശാലയില് നിന്ന് ഭക്ഷണം കഴിക്കുമ്പോള്, ഇതെല്ലാം തദ്ദേശീയരില് വലിയ മാറ്റങ്ങള് വരുത്തുകയും മേഖലയിലെ വളര്ച്ചയ്ക്ക് സഹായിക്കുകയും ചെയ്യുന്നു.
കോവിഡിനു ശേഷമുള്ള ലോകത്ത് ടൂറിസത്തില് സ്ത്രീകളുടെ പങ്ക് നിര്ണായകമായിരിക്കും എന്നാണ് ഔട്ട്ലുക്ക് പ്രസാധകരുടെ ഭാഗമായ ഔട്ട്ലുക്ക് ഉത്തരവാദിത്ത ടൂറിസം സംരംഭത്തിലെ ഒരു സംഘം വെബിനാറില്ചൂണ്ടിക്കാണിച്ചത്; ഹോംസ്റ്റേകളും ഗ്രാമീണ വിനോദസഞ്ചാര കേന്ദ്രങ്ങളും കൂടുതല് യാത്രക്കാരെ ആകര്ഷിക്കുമെന്ന് അവര് പറഞ്ഞു.
ഈ വെബിനാര് https://www.youtube.com/channel/UCbzIbBmMvtvH7d6Zo_ZEHDA/featur-e-d എന്ന ലിങ്കിലും ടൂറിസം മന്ത്രാലയത്തിന്റെ സാമൂഹിക മാധ്യമ അക്കൗണ്ടുകളിലും കാണാം.
.
ആരോഗ്യ, കുടുംബക്ഷേമ മന്ത്രാലയം
കേന്ദ്ര സർക്കാർ ഇതുവരെ 17.49 കോടിയിലധികം വാക്സിൻ ഡോസുകൾ സംസ്ഥാന-കേന്ദ്ര ഭരണ പ്രദേശങ്ങൾക്ക് സൗജന്യമായി നൽകി.
സംസ്ഥാനങ്ങളുടെയും കേന്ദ്ര ഭരണപ്രദേശങ്ങളുടെയും പക്കൽ 84 ലക്ഷത്തിലധികം ഡോസുകൾ ഇപ്പോഴും ലഭ്യമാണ്
അടുത്ത 3 ദിവസത്തിനുള്ളിൽ 53 ലക്ഷത്തിലധികം ഡോസുകൾ സംസ്ഥാനങ്ങൾക്കും കേന്ദ്ര ഭരണപ്രദേശങ്ങൾക്കും ലഭ്യമാക്കും.
“സർക്കാരുകളുടെ സമ്പൂർണ്ണ സഹകരണം ” എന്ന സമീപനത്തിലൂന്നി സംസ്ഥാനങ്ങളും കേന്ദ്ര ഭരണ പ്രദേശങ്ങളും തമ്മിലുള്ള സഹകരണം ഉറപ്പാക്കി കോവിഡ് 19 മഹാമാരിക്കെതിരായ പോരാട്ടത്തിന് കേന്ദ്ര സർക്കാർ നേതൃത്വം നൽകുകയാണ്. മഹാമാരി നിയന്ത്രിക്കുന്നതിനും നേരിടുന്നതിനും, അഞ്ച് ബിന്ദുക്കളിലൂന്നി പ്രവർത്തിക്കുന്ന കേന്ദ്ര സർക്കാരിന്റെ തന്ത്രങ്ങളിൽ പ്രധാനം വാക്സിനേഷനാണ്.  .
ഉദാരവൽക്കരിച്ചതും ത്വരിതഗതിയിലുള്ളതുമായ സാർവത്രിക കോവിഡ് -19 പ്രതിരോധ കുത്തിവയ്പ്പിന്റെ മൂന്നാം ഘട്ടം 2021 മെയ് 1 മുതൽ ആരംഭിച്ചു. അർഹതയുള്ള പുതിയ ജനവിഭാഗങ്ങൾക്ക് ഏപ്രിൽ 28 മുതൽ രജിസ്ട്രേഷൻ ആരംഭിച്ചു. കോവിൻ  പോർട്ടലിൽ  നേരിട്ടോ അരോഗ്യസേതു അപ്ലിക്കേഷൻ വഴിയോ അർഹതയുള്ള ഗുണഭോക്താക്കൾക്ക് രജിസ്റ്റർ ചെയ്യാവുന്നതാണ്.
കേന്ദ്ര സർക്കാർ ഇതുവരെ 17.49 കോടിയിലധികം വാക്സിൻ ഡോസുകൾ  സംസ്ഥാനങ്ങൾക്കും കേന്ദ്ര ഭരണ പ്രദേശങ്ങൾക്കും സൗജന്യമായി നൽകി.ഇതിൽ പാഴായതുൾപ്പടെ 16,65,49,583 ഡോസുകളാണ് മൊത്തം ഉപഭോഗം ആയി കണക്കാക്കിയിരിക്കുന്നത്..
സംസ്ഥാനങ്ങളുടെയും കേന്ദ്ര ഭരണപ്രദേശങ്ങളുടെയും പക്കൽ 84 ലക്ഷത്തിലധികം ഡോസുകൾ ഇപ്പോഴും ലഭ്യമാണ്.സായുധ സേനയ്ക്ക് നൽകിയ വാക്സിൻ കണക്കിൽപ്പെടുത്താത്തതിനാലാണ് വിതരണം ചെയ്ത വാക്സിനേക്കാൾ കൂടുതൽ ഉപഭോഗം  വാക്സിൻ സ്റ്റോക്കില്ലാത്ത സംസ്ഥാനങ്ങൾ കാണിക്കുന്നത്.
കൂടാതെ, അടുത്ത 3 ദിവസത്തിനുള്ളിൽ 53 ലക്ഷത്തിലധികം  വാക്സിൻ ഡോസുകൾ സംസ്ഥാനങ്ങൾക്കും കേന്ദ്രഭരണ പ്രദേശങ്ങൾക്കും ലഭ്യമാക്കും.
(Visitor Counter : 148
പ്രധാനമന്ത്രിയുടെ ഓഫീസ്
മ്യാന്മര് പ്രസിഡന്റിന്റെ ഔദ്യോഗിക സന്ദര്ശനത്തിനിടയില്കൈമാറിയ ധാരണാപത്രങ്ങള്
1.മനുഷ്യകടത്ത് തടയുന്നതിനും, രക്ഷപ്പെടുത്തലിനും, തിരിച്ചെടുക്കലിനുമുള്ള സഹകരണത്തിനുള്ള ധാരണാപത്രം- ഇന്ത്യന് അംബാസിഡര് ആദരണീയനായ ശ്രീസൗരഭ് കുമാറും - മ്യാന്മര് അംബാസിഡര് മോ ക്വാങ്ആങും തമ്മില് ഒപ്പിട്ടു.
2. ഇന്ത്യാ ഗവണ്മെന്റും മ്യാന്മര് റിപ്പബ്ലിക്ക് ഓഫ് യൂണിയന്റെ ഗവണ്മെന്റും തമ്മില് ക്വിക്ക് ഇംപാക്ട് പ്രോജക്ട് നുള്ള ഇന്ത്യന് സഹായ ഗ്രാന്റുമായി ബന്ധപ്പെട്ട്-ഇന്ത്യന് അംബാസിഡര് ശ്രീസൗരഭ് കുമാറും- മ്യാന്മര് അംബാസിഡര് മോ ക്വാങ്ആങുംതമ്മില് ഒപ്പിട്ടു.
3. രഖൈന്സ്റ്റേറ്റ് ഗവണ്മെന്റുംയാഗോംണിലെ ഇന്ത്യന് എംബസിയും തമ്മില് മറൂഖോ ടൗണ്ഷിപ്പ് ആശുപത്രിയില് നീറ്റ്കക്കാചൂളയുംഗ്വാ ടൗണ്ഷിപ്പില്വിത്തുസംഭരണഹൗസും ജലവിതരണസംവിധാനവും രഖൈന്സ്റ്റേറ്റ്വികസന പരിപാടിക്ക് കീഴില് നിര്മ്മിക്കുന്നതിനുള്ള പദ്ധതികരാര്-ഇന്ത്യന് അംബാസിഡര് ശ്രീസൗരഭ് കുമാറും- മ്യാന്മര് അംബാസിഡര് മോ ക്വാങ്ആങുംതമ്മില് ഒപ്പിട്ടു.
4. രഖൈന്സ്റ്റേറ്റ് ഗവണ്മെന്റുംയാംഗോണിലെ ഇന്ത്യന് എംബസിയും തമ്മില് രഖൈന്സ്റ്റേറ്റിലെ അഞ്ചു ടൗണ്ഷിപ്പുകള്ക്ക് രഖൈന്സ്റ്റേറ്റ്വികസന പരിപാടിയുടെ കീഴില്സൗരോര്ജ്ജത്തിലൂടെയുള്ള വൈദ്യുതിവിതരണംചെയ്യുന്നതിനുള്ള പദ്ധതി കരാര്-ഇന്ത്യന് അംബാസിഡര് ശ്രീസൗരഭ് കുമാറും- മ്യാന്മര് അംബാസിഡര് മോ ക്വാങ്ആങുംതമ്മില് ഒപ്പിട്ടു.
5. രഖൈന്സ്റ്റേറ്റ് ഗവണ്മെന്റുംയാഗോണിലെ ഇന്ത്യന് എംബസിയും തമ്മില് ബുത്തേഡങ് ടൗണ്ഷിപ്പില് രഖൈന്സ്റ്റേറ്റ്വികസന പദ്ധതിക്ക് കീഴില്ക്യാവ്ലങ് ഒഫില്ഫൈലുറോഡിന്റെയുംക്യാങ്തുങ്ക്യാവ് പങ്റോഡിന്റെയും നിര്മ്മാണത്തിനുള്ള പദ്ധതി കരാര്-ഇന്ത്യന്അംബാസിഡര് ശ്രീസൗരഭ് കുമാറും- മ്യാന്മര് അംബാസിഡര് മോ ക്വാങ്ആങുംതമ്മില് ഒപ്പിട്ടു.
6. മിനിസ്ട്രിഓഫ് സോഷ്യല്വെല്ഫെയര്, റിലീഫ് ആന്റ് റീസെറ്റില്മെന്റുംയാഗോങിലെ ഇന്ത്യന് എംബസിയും തമ്മില് രഖൈന്സ്റ്റേറ്റ്വികസന പരിപാടിക്ക് കീഴില് പ്രീ സ്കൂളുകള് നിര്മ്മിക്കുന്നതിനുള്ള പദ്ധതി കരാര്-ഇന്ത്യന് അംബാസിഡര് ശ്രീസൗരഭ് കുമാറും - മ്യാന്മര് അംബാസിഡര് മോ ക്വാങ്ആങുംതമ്മില് ഒപ്പിട്ടു.
7. തടികടത്തിനെതിരെ പോരാടുന്നതിനും കടുവകളുടെയും മറ്റു വന്യജീവികളുടെയും സംരക്ഷണത്തിനുള്ള സഹകരണത്തിനായുള്ള ധാരണാപത്രം-ഇന്ത്യന് അംബാസിഡര് ശ്രീസൗരഭ് കുമാറും- മ്യാന്മര് അംബാസിഡര് മോ ക്വാങ്ആങുംതമ്മില് ഒപ്പിട്ടു.
8. ഇന്ത്യയും  മ്യാന്മറും യും തമ്മില് പെട്രോളിയം ഉല്പ്പന്നങ്ങളുടെ മേഖലയിലെ സഹകരണത്തിനുള്ള ധാരണാപത്രം-റിപ്പബ്ലിക്ക് ഓഫ് ഇന്ത്യയിലെ പെട്രോളിയം പ്രകൃതിവാതക മന്ത്രാലയംജോയിന്റ്സെക്രട്ടറി ശ്രീസുനില്കുമാറും-ഇലക്ട്രിസിറ്റിആന്റ് എനര്ജി മന്ത്രാലയത്തിന്റെഓയില്, ഗ്യാസ് പ്ലാനിംഗ് വകുപ്പ് ഡയറക്ടര് ജനറല്യു.താന് സായും തമ്മില്- ഇന്ത്യന് അംബാസിഡര് ശ്രീസൗരഭ് കുമാറും- മ്യാന്മര് അംബാസിഡര് മോ ക്വാങ്ആങുംതമ്മില് ഒപ്പിട്ടു.
9. റിപ്പബ്ലിക്ക് ഓഫ് ഇന്ത്യയുടെ കമ്മ്യൂണിക്കേഷന് മന്ത്രാലയവും മ്യാന്മറിലെ മിനിസ്ട്രിഓഫ് ട്രാന്സ്പോര്ട്ട് ആന്റ് കമ്മ്യൂണിക്കേഷനും തമ്മില് ആശയവിനിമയമേഖലയിലെ സഹകരണത്തിനുള്ള ധാരണാപത്രം- കമ്മ്യൂണിക്കേഷന് മന്ത്രാലയംസെക്രട്ടറിശ്രീ. അന്ഷു പ്രകാശും -മ്യാന്മര് അംബാസിഡര് ശ്രീ. മോ ക്വാങ് ആങും തമ്മില് ഒപ്പിട്ടു.
(GK MRD